**ג'ין סימונס** (באנגלית: **Gene Simmons**; נולד בשם **חיים ויץ**; ב-25 באוגוסט 1949 בישראל) הוא מוזיקאי ואישיות טלוויזיונית אמריקאי-ישראלי-יהודי הוא מוכר בעיקר כבסיסט וזמר בלהקת "Kiss", להקת רוק כבד אותה הקים בשנות השבעים.

ראשית חייו
----------

**חיים ויץ** נולד בטירת כרמל, ישראל. הוריו עלו לארץ כניצולי שואה מהונגריה. אימו פלורה "פלורנס" קליין ואחיה לארי היו הניצולים היחידים במשפחתם. אביו יחיאל "פרי" ויץ, היה נגר במקצועו.

בגיל 8 נפרדו הוריו. אמו פלורה היגרה לניו יורק, שם גר אחיה, ואילו אביו נשאר בישראל. בארצות הברית אימו נאלצה לעבוד בשני מקומות עבודה במקביל בכדי לפרנס את המשפחה. בארצות הברית חיים ויץ שינה את שמו ליוג'ין קליין, ומאוחר יותר לג'ין קליין, ובכך אימץ את שם נעוריה של אימו.

קריירה
------

הלהקה הראשונה בה היה סימונס חבר עוד בנעוריו הייתה Lynx (בהמשך שונה שמה ל-The Missing Links). מאוחר יותר הקים את הלהקה "The Long Island Sounds". בתקופה בה ניגן סימונס בלהקות הללו הוא עבד בעבודות מזדמנות על מנת להתקיים, בהן יצירת פנזינים ומכירת ספרי קומיקס משומשים. בהמשך סימונס למד במכללת "Sullivan County Community College" בניו יורק. לאחר מכן הוא הצטרף ללהקה חדשה בשם "Bullfrog Bheer".

סימונס, 2010 מוציא לשון. מחווה זו היא אחת המזוהות ביותר עם המוזיקאי.
בתחילת שנות השבעים הקים סימונס את להקת הרוק Wicked Lester יחד עם סטנלי הארווי אייסן (כיום ידוע בשם פול סטנלי) והקליט עמו אלבום אשר מעולם לא יצא לשווקים משום שסימונס לא היה שבע רצון מהצליל והמראה של הלהקה. סימונס וסטנלי החליטו לעזוב את הלהקה תוך ויתור על חוזה עם חברת התקליטים Epic Records. הם החליטו להקים את להקת הרוק האולטימטיבית ובעקבות כך החלו לחפש מתופף ללהקה. סימונס וסטנלי מצאו מודעה אותה פרסם פיטר כריס, אשר ניגן במועדונים בברוקלין באותה העת. הם הצטרפו אליו והופיעו בתחילה כשלישייה. פול פרשלי הצטרף אל הלהקה לאחר שפגשו אותו בעקבות מודעה אותה פרסמו בה הם ציינו שהם מחפשים גיטריסט ללהקה. בשנת 1974 פרסמה להקת קיס את אלבום הבכורה שלה.

בשנת 1983, עקב ירידה בפופולריות, החליטו חברי הלהקה להופיע ללא האיפור אשר הפך לסימן המסחרי של הלהקה, ובעקבות כך הלהקה זכתה לתחייה מחודשת שנמשכה לתוך שנות התשעים. חברי הלהקה החליטו לצאת למופע עולמי אשר נמשך במהלך השנים 1996 - 1997. בשנת 1998, הלהקה הוציאה לשווקים את האלבום "Psycho Circus", האלבום הראשון שלה מזה 20 שנים אשר נוצר על ידי חברי ההרכב המקורי של הלהקה. מאז, ההרכב התחלף, כאשר טומי תאייר החליף את אייס פרשלי כנגן הגיטרה ואריק זינגר (אשר ניגן בלהקה בין השנים 1992 עד 1996) החליף את פיטר כריס על התופים.

ב-2009 התארח בסרט "משאלוגיה" מתוך הסדרה "קסם של הורים" שהופק על ידי בוץ' הארטמן. באותה שנה שיחק בסרט הקומי "תמצית" בתפקיד עורך הדין ג'ו אדלר.

חיים אישיים
-----------

סימונס, חי בבוורלי הילס שבקליפורניה. באוקטובר 2011 התחתן עם כוכבת מגזין פלייבוי לשעבר שאנון טוויד, לאחר זוגיות שנמשכה 28 שנים. לזוג יש שני ילדים.

סימונס תמך באביו שנשאר בישראל עד יום מותו.

סימונס דובר ארבע שפות - אנגלית, הונגרית, עברית וגרמנית.

### יחסו לישראל

לסימונס יש משפחה בישראל, אח למחצה ושלישיית אחיות למחצה איתם חידש את הקשר בביקור בישראל (מולדתו) במרץ 2011, במסגרת הסדרה הדוקומנטרית המצולמת בערוץ דיסקברי והסוקרת את חייו וחיי משפחתו. סימונס סיפר "אני ישראלי. אני מרגיש זר באמריקה. אני אאוטסיידר". במהלך ביקורו נאם באנגלית וגם בעברית, ובנוסף זכה לפרס יקיר העיר חיפה.

סימונס פיתח קשר קרוב עם חייל צה"ל שנפצע במלחמת לבנון השנייה ונותר רתוק לכיסא גלגלים, רון ויינרייך (בוגר "כוכב נולד") שגם הוא אזרח אמריקאי, ואף הקליט עבורו קליפ וידאו בו הוא מופיע במסגרת להקתו של רון ויינרייך. לפני כן שלח הודעת תמיכה בטלוויזיה בעברית ובאנגלית בו קרא לו "גיבור אמיתי".

ב-2011 סימונס התראיין לערוץ החדשות האמריקאי CNBC, והביע תמיכה במדיניות ראש ממשלת ישראל בנימין נתניהו בכל הקשור לצורך בשליטה ישראלית על שטחי רמת הגולן ויהודה ושומרון, והבהיר שיצביע לליכוד.

ראו גם
------

* אבא שלי כוכב רוק

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **ג'ין סימונס** |

* אתר האינטרנט הרשמי של ג'ין סימונס
* ג'ין סימונס, ברשת החברתית פייסבוק

* ג'ין סימונס, ברשת החברתית אקס (טוויטר)

* ג'ין סימונס, ברשת החברתית אינסטגרם

* ג'ין סימונס, סרטונים בערוץ היוטיוב

* ג'ין סימונס, במסד הנתונים הקולנועיים IMDb (באנגלית)

* ג'ין סימונס, באתר AllMovie (באנגלית)

* ג'ין סימונס, במסד הנתונים הקולנועיים KinoPoisk (ברוסית)

* ג'ין סימונס, באתר אייטונס (באנגלית)

* ג'ין סימונס, באתר סאונדקלאוד (באנגלית)

* ג'ין סימונס, באתר Last.fm (באנגלית)

* ג'ין סימונס, באתר AllMusic (באנגלית)

* ג'ין סימונס, באתר MusicBrainz (באנגלית)

* ג'ין סימונס, אמן באתר Encyclopedia Metallum (באנגלית)

* ג'ין סימונס, באתר דיזר

* ג'ין סימונס, באתר Yandex.Music (ברוסית)

* ג'ין סימונס, באתר Discogs (באנגלית)

* ג'ין סימונס, באתר Songkick (באנגלית)

* ג'ין סימונס, באתר Genius

* ג'ין סימונס, באתר SecondHandSongs

* ג'ין סימונס, באתר בנדקמפ

* ג'ין סימונס, באתר בילבורד (באנגלית)

* ג'ין סימונס, באתר טיידל (באנגלית)
* סוכנויות הידיעות, ג'ין סימונס: "היוצרים מחרימי ישראל - טיפשים", באתר ynet, 22 במרץ 2011
* אור ברנע, "אני הגדול מכולם, ואני צודק", באתר ynet, 27 במרץ 2011
* אייל לוי, עם הלשון בחוץ: מסיבת עיתונאים עם ג'ין סימונס, באתר nrg‏, 30 במרץ 2011
* הקליפ שהקליט ללהקת סירנה
* ירון רוולסצ'י‏, ספיריטס: הישראלי שמכר 100 מיליון תקליטים, באתר וואלה!‏, 10 ביולי 2013
* שגיאות פרמטריות בתבנית:יוטיוב   
'סוג: מסיבת עיתונאים' אינו ערך חוקי  ג'ין סימונס בישראל, מסיבת עיתונאים באתר יוטיוב, בחיפה, 2011.

הערות שוליים
------------

1. ↑   סולן 'קיס' ואחיו הישראלי נפגשים, סרטון בערוץ "reshettv", באתר יוטיוב (אורך: 5:31)
2. ↑   Gene Simmons in Israel / ג'ין סימונס בישראל, סרטון באתר יוטיוב
3. ↑  Gene Simmons Hails Israeli Soldier, אתר וושינגטון פוסט, ‏2006-08-26 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007463170405171
* BIBSYS: 3082059
* BNE: XX1517292
* BnF: cb14033293f (data)
* CiNii: DA06259355
* GND: 123437709
* ISNI: 0000 0001 0907 8435
* LCCN: n92105748
* MusicBrainz: 96a1182f-e8e6-4df6-a811-82cb67d4565c
* NDL: 00874085
* NKC: ola2002151572
* NLP: a0000001255812
* SELIBR: 136576
* SUDOC: 200198726
* VIAF: 61746547
* WorldCat: lccn-n92105748

 |